162 km/t viste hastighedsmåleren, da politiet mandag 21.09 standsede endnu to nordjyske vanvidsbilister. Der var tale om to unge mænd på 18 og 20 år, de begge på stedet fik administrativt inddraget deres kørekort. De kørte begge i leasede biler, og var i gang med at køre gaderæs på strækningen, hvor der er hastighedsbegrænsning på 70 km/t, lyder det fra vagtchef ved Nordjyllands Politi Jesper Sørensen. Kun den ene af de to biler blev dog beslaglagt, fortæller vagtchefen, for leasingaftalen for den anden bil er indgået før reglerne for vanvidskørsel trådte i kraft og kan derfor ikke inddrages. Men der venter under alle omstændigheder et retsligt efterspil for begge mænd.

Opsummering:
En bil beslaglagt og kørekort inddraget efter vanvidskørsel  på hovedvejen mellem City Syd og Svenstrup mandag aften